CELEX: 62015FN0007
Language: fi
Date: 2015-01-21 00:00:00
Title: Asia F-7/15: Kanne 21.1.2015 – ZZ ym. v. komissio

16.3.2015   
            
            
               FI
            
            
               Euroopan unionin virallinen lehti
            
            
               C 89/47
            
         Kanne 21.1.2015 – ZZ ym. v. komissio
   (Asia F-7/15)
   (2015/C 089/57)
   Oikeudenkäyntikieli: ranska
   
      Asianosaiset
   
   
      Kantaja: ZZ ym. (edustajat: asianajajat L. Levi ja A. Blot)
   
      Vastaaja: Euroopan komissio
   
      Oikeusriidan kohde ja kuvaus
   
   Niiden päätösten kumoaminen, joilla vahvistetaan kantajien oikeudet vuosittaisiin matkakulukorvauksiin virkamiehiin sovellettavien henkilöstösääntöjen, sellaisena kuin ne ovat muutettuina virkamiehiin sovellettavien henkilöstösääntöjen ja muuhun henkilöstöön sovellettavien palvelussuhteen ehtojen muuttamisesta 22.10.2013 annetun parlamentin ja neuvoston asetuksella N:o 1023/2013, liitteessä VII olevan 8 artiklan mukaisesti, sekä niiden päätösten kumoaminen, jotka tullaan tekemään joka vuosi vuodesta 2015 alkaen, ja vaatimus velvoittaa komissio korvaamaan todelliset vuosittaiset matkakulut kantajien lähtöpaikkakunnalle siten, että ne lasketaan edellä mainitun säännöksen mukaisesti, sellaisena kuin sitä sovellettiin ennen virkamiehiin sovellettavien henkilöstösääntöjen muutosten voimaantuloa.
   
      Vaatimukset
   
   
               —
            
            
               on kumottava päätös, jolla vahvistetaan kantajien oikeudet vuosittaisiin matkakulukorvauksiin EU:n virkamiehiin sovellettavien henkilöstösääntöjen, sellaisena kuin ne tulivat voimaan 1.1.2014 alkaen, liitteessä VII olevan 8 artiklan mukaisesti, ja joka paljastettiin kantajille ensimmäisen kerran vuoden 2014 kesäkuun palkkalaskelmissa, jotka annettiin tiedoksi 12.6.2014
            
         
               —
            
            
               on kumottava kaikki muut vuodesta 2015 alkaen vuosittain tehtävät päätökset, joissa sovelletaan samaa säännöstä
            
         
               —
            
            
               siltä osin kuin on tarpeellista on kumottava 15.10.2014 tehty päätös, jolla hylätään heidän valituksensa
            
         
               —
            
            
               vastaaja on velvoitettava korvaamaan kantajien vuosittaiset matkakulut heidän lähtöpaikkakunnilleen edellä mainitun säännöksen mukaisesti ja siten, että korvaukset kattavat heille aiheutuvat todelliset kustannukset; kyseiseen summaan on lisättävä 12.6.2014 alkaen laskettavat viivästyskorot Euroopan keskuspankin asianomaisena ajankohtana perusrahoitusoperaatioita varten vahvistaman korkokannan mukaisesti, korotettuna kolmella yksiköllä sen summan, joka täten on maksettava, maksamispäivään asti
            
         
               —
            
            
               vastaaja on velvoitettava korvaamaan oikeudenkäyntikulut.